b'\n_START_ARTICLE_\nR\xc3\xb8nneb\xc3\xa6r\n_START_PARAGRAPH_\nR\xc3\xb8nneb\xc3\xa6r er frugterne af Almindelig R\xc3\xb8n (Sorbus aucuparia) \xe2\x80\x93_NEWLINE_De er sure, sagde r\xc3\xa6ven, og der er noget om det. Tidligere blev r\xc3\xb8nneb\xc3\xa6r brugt som urindrivende middel, imod nyresten og imod sk\xc3\xb8rbug.\n_START_SECTION_\nR\xc3\xb8nneb\xc3\xa6r i mad og drikke\n_START_PARAGRAPH_\nR\xc3\xb8nneb\xc3\xa6r indg\xc3\xa5r som en vigtig ingrediens i Gammel Dansk. B\xc3\xa6rrene kan ogs\xc3\xa5 bruges til at give smag til \xc3\xb8l eller spiritus. R\xc3\xb8nneb\xc3\xa6r bruges imod fork\xc3\xb8lelsess\xc3\xa5r og herpes, is\xc3\xa6r drikken. Smagen er bitter, og r\xc3\xb8nneb\xc3\xa6r egner sig bedst til syltning. R\xc3\xb8nneb\xc3\xa6r kan laves til gel\xc3\xa9, som er god som tilbeh\xc3\xb8r til vildt._NEWLINE_Frysning af r\xc3\xb8nneb\xc3\xa6r har den fordel, at det reducerer den sure og bitre smag, som ubehandlede r\xc3\xb8nneb\xc3\xa6r har. Til geng\xc3\xa6ld falder indholdet af pektin efter frysning, hvilket g\xc3\xb8r dem mindre egnede til gel\xc3\xa9 og marmelade._NEWLINE_R\xc3\xb8nneb\xc3\xa6rrene indeholder et skadeligt bitter-stof, parasorbinsyre (en o-lacton af 5-hydroxy-2-hexensyre), som i v\xc3\xa6rste fald kan give nyreskader ved indtagelse. Derfor b\xc3\xb8r man enten varmebehandle eller fryse b\xc3\xa6rrene f\xc3\xb8r anvendelse. Begge dele fjerner risikoen for forgiftning.'